Hanne Ørstavik

Hanne Cathrine Ørstavik (født 28. november 1969 i Tana) er en norsk forfatter. Hun voksede op i Tana i Finnmarken, men flyttede til Oslo, da hun var 16 år gammel.

Hun er cand.mag. fra Universitetet i Oslo med fagene psykologi, fransk og sociologi. Hun har også to grundfag fra Statens Lærerhøgskole i drama og formning, og har gået på forfatterstudiet i Bø. Både forfatterens uddannelse og opvækst udgør en tematisk klangbund i flere af hendes romaner.

Hun debuterede med romanen Hakk (1994) og fulgte op med Entropi (1995). Det som karakteriserer disse bøger er en minimalistisk stil, hvor hun bruger korte, beskrivende sætninger, fokuserer på observationer og konkrete registreringer.

Romanerne fra slutningen af 1990'erne viser forfatterens udvikling. Kjærlighet (1997), Like sant som jeg er virkelig (1999) og Tiden det tar (2000) regnes tematisk som en trilogi. Trilogien skildrer nære familierelationer, hvor forældrefigurene svigter. Hun skildrer personer, som har vanskeligt med at finde et brugbart sprog, og derfor udelukkes fra kommunikationen eller lukkes inde i sig selv.

Hanne Ørstavik har modtaget en lang række litterære priser for sine bøger, og de er oversat til mange sprog. De fleste af hendes romaner har fået stor opmærksomhed fra både kritikere og publikum. Men forfatterskabet er også omdiskuteret. Ørstavik er blandt andet blevet kritiseret for at bruge levende modeller i sine romaner. Unn Conradi Andersen viser i et studie udgivet i 2009, hvordan blandt andet Hanne Ørstaviks bøger har blevet ramt af en stereotyp kritik med beskyldninger om intimidering og melodrama, som ikke på samme måde rammer mandlige forfattere.

Ørstaviks forfatterskab har været genstand for mange hovedopgaver ved norske universitet. I 2008 blev bogen Åpninger. Lesninger i Hanne Ørstaviks forfatterskap udgivet. Ifølge forordet skal den videreføre "den engagerede debat" om forfatterskabet.

Bibliografi 

 Hakk (roman) (1994) 
 Entropi (roman) (1995) 
 Kjærlighet (roman) (1997) 
 Like sant som jeg er virkelig (roman) (1999)  (Kærlighed ; Så sandt som jeg er virkelig, Athene; 2007)
 Tiden det tar (roman) (2000)  (Den tid det tager, Batzer & Co.; 2001)
 Uke 43 (roman) (2002)  (Uge 43, Athene; 2003)
 Presten (roman) (2004)  (Præsten, Athene; 2005)
 Kallet – romanen (roman) (2006)  (Kaldet - romanen, Athene, 2009)
 I morgen skal det være åpent for alle (læsestykke) (2007) 
 Der alt er klart (tekst og billeder, i samarbejde med den franske billedbogskunstner Pierre Duba) (2008) 
 48 rue Defacqz (roman) (2009) 
 Hyenene (roman) (2011)  (Hyænerne, C&K; 2012)

Priser 
 Tanums kvindestipendie 1998
 P2-lytternes romanpris 1999, for Like sant som jeg er virkelig
 Sult-prisen 1999
 Havmannprisen 2000, for Tiden det tar
 Oktoberprisen 2000
 Doblougprisen 2002
 Amalie Skram-prisen 2002
 Klassekampens litteraturpris 2004, for Presten
 Brageprisen 2004, for Presten
 Aschehougprisen 2007

Referencer

Eksterne henvisninger 

 
 Hanne Ørstavik i NRK Forfatter 
 Hanne Ørstavik i Store norske leksikon 
 Digitaliserede bøger af Hanne Ørstavik i Nasjonalbiblioteket. 
 Hanne Ørstavik hos Aschehoug Agency 
 Hanne Ørstavik  hos Forlaget Oktober 

Romanforfattere fra Norge
Modtagere af Tanums kvindestipendie
Modtagere af Aschehougprisen
Norsksprogede forfattere fra Norge
Modtagere af Amalie Skram-prisen
Vindere af Doblougprisen
Modtagere af Brageprisen
Modtagere af Havmannprisen